CELEX: 32020D0960
Language: hu
Date: 2020-06-29 00:00:00
Title: A Tanács (Euratom) 2020/960 határozata (2020. június 29.) a Közös Kutatóközpont által a 2020–2023-as időszakbana petteni nagyfluxusú reaktorral összefüggésben az Európai Atomenergia-közösségrészére végrehajtandó kiegészítő kutatási program elfogadásáról

3.7.2020   
               
               
                  HU
               
               
                  Az Európai Unió Hivatalos Lapja
               
               
                  L 211/14
               
            
         A TANÁCS (Euratom) 2020/960 HATÁROZATA
         (2020. június 29.)
         a Közös Kutatóközpont által a 2020–2023-as időszakbana petteni nagyfluxusú reaktorral összefüggésben az Európai Atomenergia-közösségrészére végrehajtandó kiegészítő kutatási program elfogadásáról
         AZ EURÓPAI UNIÓ TANÁCSA,
         tekintettel az Európai Atomenergia-közösséget létrehozó szerződésre és különösen annak 7. cikkére,
         tekintettel az Európai Bizottság javaslatára,
         a Tudományos és Műszaki Bizottsággal folytatott konzultációt követően,
         mivel:
         
                     (1)
                  
                  
                     A petteni nagyfluxusú reaktor (a továbbiakban: a HFR) fontos eszköze az anyagtudomány és -vizsgálat, a nukleáris orvostudomány, valamint az atomreaktorok biztonságára vonatkozóan végzett kutatásoknak.
                  
               
                     (2)
                  
                  
                     A HFR üzemeltetése egymást követő kiegészítő kutatási programok támogatásával zajlik. Az (Euratom) 2017/956 tanácsi határozattal (1) négyéves időtartamra létrehozott legutóbbi kiegészítő kutatási program 2019. december 31-én véget ért.
                  
               
                     (3)
                  
                  
                     Tekintettel arra, hogy az atomreaktorok biztonságának javítása, az egészségügy (beleértve az orvostudomány területén folytatott kutatásokhoz szükséges orvosi izotópok fejlesztését is), a magfúzió, az alapkutatás, a képzés, valamint a hulladékgazdálkodás (beleértve az Európa érdeklődésére számot tartó reaktorrendszerek nukleáris üzemanyagának viselkedésével összefüggő biztonsági kérdések vizsgálatának lehetőségét is) területén a Közösség által végzett kutatás számára a reaktor pótolhatatlan infrastruktúraként továbbra is nagy jelentőségű, a HFR üzemeltetését indokolt egy 2023 végéig tartó kiegészítő kutatási program keretében tovább folytatni.
                  
               
                     (4)
                  
                  
                     Tekintettel arra, hogy a Nuclear Research and consultancy Group V.O.F (NRG, Nukleáris kutatási és tanácsadási csoport) és a Commissariat à l’énergie atomique et aux énergies alternatives (CEA, Atomenergetikai és alternatív energetikai bizottság) mint Hollandia, valamint Franciaország végrehajtó szerve számára különleges jelentőséggel bír a HFR besugárzási képessége, az említett szervezetek megállapodtak arról, hogy teljes egészében finanszírozni fogják a HFR-rel kapcsolatos, 2020–2023-as időszakra vonatkozó kiegészítő kutatási programot oly módon, hogy pénzügyi hozzájárulásukat címzett bevételként az Európai Unió általános költségvetésébe fizetik be.
                  
               
                     (5)
                  
                  
                     Az említett hozzájárulások célja a HFR üzemeltetésének egy kutatási program támogatása céljából történő finanszírozása, valamint a HFR rendes működésének és rendszeres karbantartásának a finanszírozása. Amennyiben az üzemeltető NRG a biztonságos megőrzési állapot kihirdetése előtt hivatalos értesítést küld a holland nemzeti szabályozó hatóságnak a HFR végleges leállításáról, a még teljesítendő befizetéseket és a pénzösszegek Bizottság általi lehívását fel kell függeszteni.
                  
               
                     (6)
                  
                  
                     A kiegészítő kutatási programok közötti folytonosság, illetve a HFR-rel összefüggésben végrehajtandó, a 2020–2023-as időszakra szóló kiegészítő kutatási program zökkenőmentes működése érdekében e határozatot 2020. január 1-jétől indokolt alkalmazni. Engedélyezni kell, hogy a HFR-rel összefüggésben végrehajtandó, a 2020–2023-as időszakra szóló kiegészítő kutatási program keretében befolyó hozzájárulások egy részéből a 2020-ban felmerült költségek is fedezhetők legyenek.
                  
               
                     (7)
                  
                  
                     A Közös Kutatóközpont igazgatótanácsa a 96/282/Euratom bizottsági határozat (2) 4. cikke (2) bekezdésének megfelelően benyújtotta előzetes véleményét (3),
                  
               ELFOGADTA EZT A HATÁROZATOT:
         
            1. cikk
            A Tanács a 2020. január 1-jén kezdődő négyéves időszakra elfogadja a HFR üzemeltetésével kapcsolatos kiegészítő kutatási programot (a továbbiakban: a program), melynek célkitűzéseit az I. melléklet tartalmazza.
         
         
            2. cikk
            A program végrehajtásának 27 854 000 EUR összegűre tervezett költségét teljes egészében a Hollandiának és a Franciaországnak az NRG-n és a CEA-n keresztül nyújtott hozzájárulásaiból kell finanszírozni. Ezen összeg bontását a II. melléklet tartalmazza. Az említett hozzájárulásokat az (EU, Euratom) 2018/1046 európai parlamenti és tanácsi rendelet (4) 21. cikke (2) bekezdése a) pontjának i. alpontjával összhangban címzett bevételnek kell tekinteni.
         
         
            3. cikk
            
               (1)   A program igazgatása a Bizottság feladata. E célból a Közös Kutatóközpont szolgálatait veszi igénybe.
            
            
               (2)   A Bizottság folyamatosan tájékoztatja a Közös Kutatóközpont igazgatótanácsát a program végrehajtásáról.
            
         
         
            4. cikk
            Amennyiben az NRG a biztonságos megőrzési állapot kihirdetése előtt hivatalos értesítést küld a holland nemzeti szabályozó hatóságnak a nagyfluxusú reaktor végleges leállításáról, a Hollandia és a Franciaország által a CEA-n és az NRG-n keresztül teljesítendő további befizetésekre vonatkozó kötelezettséget és a pénzösszegeknek a Bizottság által e határozat alapján történő lehívásait fel kell függeszteni.
         
         
            5. cikk
            A Bizottság e határozat végrehajtásáról zárójelentést nyújt be az Európai Parlamentnek és a Tanácsnak a HFR-rel kapcsolatos program lejártát követően.
         
         
            6. cikk
            Ez a határozat az Európai Unió Hivatalos Lapjában való kihirdetésének napját követő napon lép hatályba.
            Ezt a határozatot 2020. január 1-jétől kell alkalmazni.
         
         
            7. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. június 29-én.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács (Euratom) 2017/956 határozata (2017. május 29.) a Közös Kutatóközpont által a 2016–2019-es időszakban a nagyfluxusú reaktorral összefüggésben az Európai Atomenergia-közösség részére végrehajtandó kiegészítő kutatási program elfogadásáról (HL L 144., 2017.6.7., 23. o.).
         
            (2)  A Bizottság 96/282/Euratom határozata (1996. április 10.) a Közös Kutatóközpont átszervezéséről (HL L 107., 1996.4.30., 12. o.).
         
            (3)  2019.12.18-i vélemény.
         
            (4)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).
      
      
         
            I. MELLÉKLET
            TUDOMÁNYOS ÉS MŰSZAKI CÉLKITŰZÉSEK
            A program fő célkitűzései a következők:
            
                        1.
                     
                     
                        a HFR biztonságos és megbízható üzemeltetésének biztosítása a kísérleti célú neutronfluxus rendelkezésre állásának garantálása érdekében;
                     
                  
                        2.
                     
                     
                        a HFR hatékony igénybevételének lehetővé tétele a kutatóintézetek számára számos területen: az atomreaktorok biztonságának javítása; egészségügy (beleértve az orvosi izotópok fejlesztését is), magfúzió; alapkutatás és képzés, valamint a hulladékgazdálkodás (beleértve az Európa érdeklődésére számot tartó reaktorrendszerek nukleáris üzemanyagával összefüggő biztonsági kérdések vizsgálatának lehetőségét is).
                     
                  
      
      
         
            II. MELLÉKLET
            A HOZZÁJÁRULÁSOK BONTÁSA
            A programhoz Hollandia és Franciaország nyújt hozzájárulást.
            E hozzájárulások a következőképpen oszlanak meg:
            Hollandia: 26 654 000 EUR;
            Franciaország: 1 200 000 EUR;
            Összesen: 27 854 000 EUR.
            A hozzájárulásokat az Unió általános költségvetésébe kell befizetni, és a program címzett bevételeként kell kezelni. A hozzájáruló tagállamok és a Bizottság által elfogadandó munkaprogramnak megfelelően az e kiegészítő program keretében befizetett hozzájárulások egy részéből fedezhetők a HFR 2020-ban felmerülő üzemeltetési költségei is.
            A hozzájárulások összege határozott összeg, amely nem módosítható az üzemeltetési, a karbantartási és a leszerelési költségek változásától függően